О Д Л У К A О ИЗМЕНИ И ДОПУНАМА ОДЛУКЕ О ПРАВИМА И УСЛУГАМА У СОЦИЈАЛНОЈ ЗАШТИТИ У ОПШТИНИ ВРШАЦ ( СЛУЖБЕНИ ЛИСТ ОПШТИНЕ ВРШАЦ БР. 11/2014)

 Члан 1.

У члану 4. ст. 2. Одлуке о правима и услугама у социјалној заштити у општини Вршац („Сл. лист Општине Вршац’’, бр. 16/11) мења се тако што се на крају тачке 11., тачка замењује знаком интерпукције”;” и допуњује тако што се после тачке 11. додају тачке 12. и 13. које гласе: “12. услуге личног пратиоца детета; 13. услуге персоналне асистенције.“.

Члан 2.

У поглављу IV УСЛУГЕ У СОЦИЈАЛНОЈ ЗАШТИТИ после члана 26. додаје се поднаслов који гласи: «12. УСЛУГЕ ЛИЧНОГ ПРАТИОЦА ДЕТЕТА» и члан 26а. који гласи:

«Члан 26а

Услуга личног пратиоца детета пружа се детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње ш коле.

Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање и активности у заједници, ради успостављања што већег нивоа самосталности.

Активности личног пратиоца детета планирају се и реализују у складу са индивидуалним потребама детета у области кретања, одржавања личне хигијене, хра-њења, облачења и комуникације са другима.».

Члан 3.

У поглављу IV УСЛУГЕ У СОЦИЈАЛНОЈ ЗАШТИТИ после члана 26а. додају се поднаслов који гласи:. »13. УСЛУГЕ ПЕРСОНАЛНЕ АСИСТЕНЦИЈЕ» и члан 26б. који гласи:

«Члан 26б

Услуге персоналне асистенције доступне су пунолетним лицима са инвалидитетом са процењеним I или II степеном подршке, која остварују право на увећани додатак за туђу негу и помоћ, имају способност за самостално доношење одлука, радно су ангажована или активно укључена у рад различитих удружења грађана, спортских друштава, политичких странака и других облика друштвеног ангажмана, односно укључена су у редовни или индивидуални образовни програм.

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољење личних потреба и укључење у образовне радне и друштвене активности у заједници, ради успостављања што већег нивоа самосталности.

Услуге персоналне асистенције остварују се кроз активности којима се, у складу са сврхом услуге, а у зависности од идентификованих потреба корисника обезбеђује практична помоћ и подршка.”.

Члан 4.

 Ова одлука ступа на снагу осмог дана од дана објављивања у „Службеном листу Општине Вршац“.

Република Србија

ОПШТИНА ВРШАЦ

СКУПШТИНА ОПШТИНЕ ВРШАЦ

Број: 011-055/2014-II-01

Датум: 01.08.2014.године

Вршац, Трг победе 1

ПРЕДСЕДНИК СКУПШТИНЕ ОПШТИНЕ

Јовица Заркула, с.р